
1. Den noble fremmede…


Hun, Mette mødte ham på den lille restauration Provianten, der ligger på havnen i Gudhjem på Bornholm.


I mågernes skrigen og strålende solskin, havde han skygget for solen der ramte hendes ansigt og varmede hendes krop. Da han spørger om han må sidde på den tomme stol, der er foran hende ved bordet hvor hun sad, siger hun forsigtigt - ja selvfølgelig.


Hun er lidt genert, for han er en super flot fyr og både nobel og galant.


Mette er en smuk dame i sin bedste alder, og med sine 178 cm., og kun 68 kg., er hun både slank og høj. Hun klæder sig altid super smukt og egenartet.


Mette er typen der kunne tage hvilken som helst beklædning på, og se fantastisk ud i noget, som ellers bare lignede en klud.


I dag havde hun piftet det hele op med et meget stilfuldt halstørklæde af silke, måske lidt damet, men helt sikkert meget stilfuldt.


Han præsenterede sig som Knud, og spurgte, om han måtte byde på et glas kølig hvidvin når nu Mette havde været så sød at give ham plads ved hendes bord? Under bordet strejfede hans knæ hendes, og det gav et lille gib i hende.


Havnen var fyldt med glade mennesker, og stemningen blev ikke mindre af at duo’en Absalon & Salinas fyldte tilskuerne med forsangeren Mettes gudeagtige stemme. Mette synger som en Lærke og Henrik spiller guitaren. Tilsammen akkompagnerer duoen hinanden fantastisk.


Den sydlandske stemning og Knuds charme får hendes hjerte til at banke, det bankede så hårdt, at det påvirkede hendes vejrtrækning. Hun var en smule nervøs for om Knud kunne se på hende, at hun faktisk var seksuelt tiltrukket, og at han ophidsede hende.


Mette rakte hånden frem, hun brugte kvindens list. Hun ville røre hans hånd, men hun ville også præsentere sig selv.


Knud fangede hendes øjne og sagde - Mette er et navn der betyder meget for mig, min første kærlighed hed Mette…


Mette smilede og løftede sit glas, for at skåle med sit nye bekendtskab. Et bekendtskab som Mette, på nuværende tidspunkt, ikke havde den fjerneste anelse om ville få betydning for hendes fremtid, og for hendes seksualitet samt for en større del af hendes liv.









2. Under bordet…


Under bordet kunne hun mærke Knuds ene hånd på sit lår, samtidig med han kiggede hende dybt i øjnene.


Med den ene hånd under bordet, kærtegner han blidt hendes ene knæ, som sendte han blidt et signal til hende, om at sprede det en smule fra det andet.


Med den fri hånd over bordet løftede han sit glas, og pegede det mod Mette for at skåle med hende.


Mette var på ferie i Gudhjem, bare en lille uge, en forlænget weekend hos faster Anna, og hendes mand Hans, kunne måske bringe lidt ro på Mettes stress.


De 2 elskelige mennesker, faster Anna og onkel Hans, havde et hus på Malkestien her i Gudhjem.


Mette der til daglig havde sit job på Christiansborg, var inde i en stresset periode, og hun havde søgt væk fra dagligdagens trængsel og larm i København.


Faster Anna og Hans havde et ledig værelse i deres hus på Malkestien, og de havde tilbudt Mette at holde sin velfortjente ferie hos dem.


Huset som Mette havde besøgt mange gange som barn, lå fantastisk og meget idyllisk, en smule tilbagetrukket fra den travle del af Gudhjem, men stadig tæt på det Gudhjem som turisterne kom for at besøge.


Mette og hendes søster Lykke havde som børn, holdt de skønneste sommerferier i huset på Malkestien. Nu var det bare som voksen hun skulle være tilbage i Gudhjem på Bornholm. Mette skulle nyde godt af de gode mennesker faster Anna og onkel Hans og deres gæstfrihed.


Mette kunne mærke blikket fra Knuds flotte, og nærmest selvlysende blå øjne, der kiggede på hende. Hun løftede en smule nervøs sit glas, og rakte det frem mod Knud for at skåle. Bare sådan lige for at bryde sporet, og for at vise sin interesse i Knuds selskab. Uden at vide hvorfor sagde Mette nervøst, ”Jeg er på ferie hos min Faster og Onkel, de Bor oppe på Malkestien, hvad med dig?”


Knud smilede, og sagde, ”Jeg er bare på ferie, jeg trænger til at slappe lidt af… ”


Solens varme stråler og alkoholen i den kølige hvidvin havde gjort deres indtog hos Mette. Hun kunne mærke at hun var fascineret af Knud, han tiltrak hende.


Knud havde værelse oppe på Hotel Klippe, som ligger oven over Gudhjem, med den skønneste udsigt til Christians Ø, der majestætisk ligger i Østersøen ude foran Gudhjem. Restauranten på Hotel Klippen havde Fisk på menuen. Café Plateau som restauranten hedder, er kendt for deres udsøgte udsigt og fantastiske mad og betjening.


Knud havde en plan… en plan der skulle vise sig at vende op og ned på Mettes liv.Mettes tanker og stress skulle med Knuds planer, i den grad bringes væk fra det stress, og jag som hun ønskede distance til.









3. Guidet tur i Gudhjem.


Knud spurgte Mette om hun ville vise ham lidt rundt i Gudhjem.


Mette havde fortalt, at hun som barn havde tilbragt mange sommerferier i Gudhjem.


Sammen med sin søster Lykke, havde de ofte besøgt Malkestien hos deres faster Anna og onkel Hans. Malkestien er egentlig delt i 2, skåret over af kystvejen, Helligdomsvej, som blev anlagt omkring 1950. Malkestien har en øvre og en nedre del, den ene er ikke finere end den anden, men alligevel benævner man dem øvre og nedre.


Mette var betaget og havde svært ved at begrænse sin begejstring. Selvfølgelig ville hun vise Knud rundt i Gudhjem. Knud der med sin elegance og Nobelhed i den grad skilte sig ud fra den verden Mette til daglig var en del af inde på Christiansborg, hvor den ene skandale om sex og uærlighed, havde afløst den anden, de seneste år.


Knud betalte regningen, det med at dele regningen var på ingen måde et issue. Knud var en gentleman.


De rejste sig og gik ud på havnemolen. Mette viste vejen, det var lidt fremmed for hende at skulle dirigere manden, men det var jo det Knud havde bedt Mette gøre.


Sejlbåde og speedbåde fyldte havnen. Ombord var der glade mennesker. Det var tydeligt at der var mennesker fra alle samfundslag.


Der var både i alle størrelser, nede fra de mindre både, som med garanti var både købt og betalt, og op til de større både, som formentlig ofte var belånt til den allerøverste del af masten.


Hyggen ombord på bådene med turisterne, var lige så stor i de små både, som den var i de store både, der nogle gange var så store at det mindede om en hel skonnert.


Mette og Knud gik tilbage forbi Provianten, hvor de ganske få timer forinden, havde mødt hinanden for første gang.


Isbutikken trak i dem, og Knud så sit snit til at spørge om de skulle have en is. Mette mærkede varmen i sin krop, hun var slet ikke vant til den elegance og galanthed.


Uden nogen overvejelse sagde Mette ja tak, for hun var 100 pct. tryk i Knuds selskab.


Musikken kom dem i møde og støjen fra mågerne forstummede - musikken overvandt støjen fra mågerne, som i deres evige jagt på mad overvåger turisters uopmærksomhed for at snuppe deres softice, eller anden spise som turisterne måtte sidde med. Mågernes skrig konkurrerede altid med musikken, som endte med at vinde, for i og med de kom tættere på musikken overdøvede den mågerne…


Med hver deres is i hånden gik de videre. Længere fremme langs havnekajen nåede de Café Klint. Musikken på Cafe Klint var traditionel Jazz, som på samme måde som musikken på Provianten fyldte stedet med stemning og hygge.


Mette så sit snit til at være lidt tættere på Knud.


Hun lænede sig blidt mod ham og han gengældte hendes nærvær, ved at tage hendes hånd. Ganske forsigtigt kærtegnede han hendes fingre, imens han mærkede Mettes påskyndede vejrtrækning.


De gik hånd i hånd videre af Ejnar Mikkelsensvej ud mod Nørre Sand, som med sit ynde, ligger i den nordlige del af Gudhjem.


”Må jeg invitere dig ud at spise i aften?” spurgte Knud. Mette var lidt overvældet, men Knud var jo super elegant og virkede meget troværdig, så hvorfor ikke tage imod tilbuddet… Mette sagde med lidt rødmen i kinderne – ”Ja tak. ”


Fremme ved Nørresand (Norresãn), bød havnen i den nordlige del af Gudhjem på mødet med faster Anna og onkel Hans, som sad ved et bord og bænken sæt, over for hinanden med deres medbragte kaffe og Anna’s hjemmebagte kage.


Mette sagde præsenterede, smilende og glad, Anna som hendes Faster og Hans som hendes onkel. Knud præsenterede sig selv, og hilste pænt på dem begge.


Knud bød Mette på en kop kaffe. Faster Anna og onkel Hans ville ikke have, de havde deres egen, men Anna bød dem begge på et stykke kage.


Knud fortalte Mette, at han havde reserveret bor til kl. 20 på Hotel Klippen.


Tidspunktet skulle senere vise sig at være velvalgt …


Det varmede faster Anna og onkel Hans hjerter, at se Mette glad og afslappet. De havde begge været en smule bekymrede for Mette, men nu var hun som i en helt anden verden, hvilket skulle vise sig at være helt rigtig.


Siddende overfor hinanden drak de alle 4 deres kaffe, og nød Faster Annas kage. De havde den skønneste udsigt til den nord - østlige del af kysten på Bornholm. Allinge og Hammerknuden ude på spidsen og dækmolen der skånede Norresand, for de værste storme.


Farvandet omkring Bornholm er verdens tredje mest trafikerede, og ude i horisonten kunne man se adskillige store skibe, af forskellige afskygninger, der var både containerskibe, gasskibe og bulk carriere, som er skibe der kan laste alt mulig forskellig f.eks. korn, gødning, foderstoffer osv..


Tættere på kysten kunne man se lystsejlere, som speedbåde, sejlbåde, robåde og andre fartøjer, som folk muntrede sig i.


Mette og Knud rejste sig og sagde de ville videre på deres tur rundt i Gudhjem, hvor Mette efter aftalen ville agere guide.









4. Turen henover Bokul.


Mette viste Knud vejen op ad Serpentinervejen og helt op til landevejen, hvor de kunne komme ind på selve Bokul. Området Bokul ligger på toppen af Gudhjem, og er kendt for sin flagstang med flaget der vejrer over Gudhjem, og de græssende får på de klippefyldte arealer.


På vej ned over Bokul viser Mette, hvor det er faster Anna og onkel Hans bor. Ikke at de gik forbi, for det gjorde de ikke, men de kunne se taget på huset. Næsten alle tagene på husene i Gudhjem kan ses fra Bokul, der ligger majestætisk hævet højt over byen.


Mette viser vej hen til Gudhjem Kirke, hvor stien imellem den gamle ruin af en kirke og den nye kirke, fører dem til Hotel Klippen og Cafe Plateau, hvor Knud havde inviteret Mette på middag.


Det er svært for Mette ikke at føle sig tilpas. Overrasket er Mette da Knud trækker stolen, ved deres bord ud for Mette, og nænsomt igen skubber den ind under hende da hun sætter sig.


Overrasket er hun, men Mette vidste egentlig godt, at det havde hun ikke behøvet at være, for sådan er Knud, men der er bare ikke mange af den slags, slet ikke i Mettes dagligdag på Christiansborg, hvor enhver higer efter muligheden for at blive hørt. Koste hvad det vil, jeg skal høres og ses, så jeg kan høste stemmer til næste valg, eller også er det i jagten på succes kan det forsøges at høste chefens opmærksomhed og gunst til kommende forfremmelser eller lønforhandlinger.


Er det kulturen på Christiansborg der skaber narcissismen? Eller er det narcissismen selv der avler narcissister? Hvis ikke du vil spises, så er du nødt til at være med i ådslernes deling af byttet. Er teorien rigtig så er broderparten af narcissister jo egentlig begrænset intelligente og, hensat til sammenligning med dele af dyreverden.


Mette er ikke politiker, men embedsmand og dermed arbejder Mette for politikerne, hvilket kun gør situationen endnu værre, for så er hun jo i kategorien af dem der bliver trådt på og spist.









5. Middagen på Cafe Plateau ved Hotel Klippen.


Tjeneren kommer hen til deres bord med vin og menukortet. De vælger en flaske Chablis og en flaske vand.


Mette er nysgerrig på Knud… både på ham som menneske, hans arbejde og på hans privatliv. Hendes nysgerrighed skal senere vise sig, at blive afsløret og det til Mettes fulde tilfredshed.


Mette spørger om det er ok at hun er nysgerrig, hvortil Knud svarer:


”Jeg er som en åben bog, så spørg og du får svar, jeg er i øvrigt lidt vild med din nysgerrighed. ”


Mette spørger, ”Hvem er Knud egentlig?”


Knud fortæller at han er politi med lidt orlov. Han har lyst og behov for, til ligesom Mette også har…, at koble af og fra for dagligdagens stress og jag.


Det blev så Bornholm der skulle være stedet det skulle foregå.


Knud er ansat hos PET, og i månederne op til Folkemødet havde han været hårdt hængt op med sikkerheden, der i den her usikre tid vi lever i med krig og terror, er nærmest fuldstændig uforudsigelig.


Knuds begyndende stress er nok mest af alt forårsaget af årets folkemøde. Det er jo med nerver uden på tøjet, når så store arrangementer løber af staben, og politikerne er fysisk helt tæt på befolkningen.


Knud fortæller Mette, at han har bekendte på Bornholm, nemlig Laila og Jørgen som har et vandrehjem i Sandvig.


Laila og Jørgen er ikke bekendte han ses med ofte, egentlig er det kun Jørgen som Knud kender. Knud mødte sine venner i København i eftersommeren sidste år, men har ikke rigtig talt med dem siden.


Mette har en god næse for når der er noget mere i en historie end det der umiddelbart ses på overfladen, og trods Knud arbejdede i PET lugter hun lunten …, Passer pengene eller pengene passer ikke…


Mettes arbejde på Christiansborg fører hende sammen med rigtig mange mennesker i alle mulige forskellige situationer, og Christiansborg er som bekendt en arbejdsplads som de fleste andre arbejdspladser, altså et sted hvor de ansatte skal have hjælp til at regulere, hvad man må og ikke må…


I det her tilfælde er det så ikke alene de ansatte der har svært ved at kende deres begrænsninger. Christiansborg er en arbejdsplads med en blanding af folkevalgte og fastansatte.


De folkevalgte har til opgave at udforme love og regler for landet. Det hænder at enkelte af de folkevalgte ikke forstår at begrænse sig i forhold til Me Too og anden form for chikane.


Nå… men Mette var vant til at lugte lunten, og i det her tilfælde var det hendes nye bekendtskab Knud, som ikke var under Mettes radar. Mette havde lugtet lunten, og hvorfor og hvordan Knud ikke var under radaren skulle senere vise sig at være både interessant og alligevel uskyldigt.


Tjeneren kom med hovedretten som var Østersølaks. Laksen kan kendes ved at kødet ikke er skinnende lyserødt, men snarere en tone over imellem lyserød og brun. Laksen fra Østersøen smager fantastisk.


Knud skænkede mere vin i deres glas, Chablis tager man aldrig fejl af. Tjeneren kom med en flaske mere, og uden at tøve takkede Mette ja, til hendes glas blev skænket op. De kiggede hinanden i øjnene skålede og nød den ildrøde sol der nærmede sig horisonten.


At se solnedgangen på den her måde er generelt en sjælden oplevelse. På Bornholm kan man ved at iagttage vejrudsigten for hhv. solopgang og solnedgang, få en varsling på hvordan de bliver.


Den her gang er det Mette der indbyder til romantik… Uden at tøve lagde hun sin hånd på bordet, som en åben invitation til Knud om, at hun gerne ville han kærtegnede hendes hånd. Knud nikkede og smilede forsigtig og diskret, imens han meget forsigtigt kærtegnede Mettes hånd og underarm. De kiggede hinanden dybt i øjnene og Knud siger – ”Bliver du i nat …?”

